Ral Kleuren 3020 - Verkeersrood Verwijder dit artikel
silverguard skai vy SG92095 Greanadine (Kunstleer)
Skai Leer Kunstleer Glad Mundial Creche M2 Kl 2 Mo (Kunstleer)
Skai Leer Kunstleer Nerf Structuur Mundial M2 Kl 9 Mo (Kunstleer)
Kunstleer Glad Skai Outdoor Urban M1 Kl 14 Mo (Kunstleer) Depressie | SkalkSkryf
Posted in Louwie, Uncategorized, tagged Angs, Covid-19, Depressie, Klippe, Struwelinge, Vlinders, vrede, vreugde on Mei 19, 2020| Leave a Comment »
Om ‘n virus te oorleef.
Van die eerste dag van “lock down” af het ons besluit om iets te doen wat mense kan help om hierdie vreemde aanval op ons lywe en op ons gemoed teen te staan. Ons bly in ‘n “beskermde” gebied met valhekke en wagte as’t ware op die mure soos in die stede van ouds, in ‘n poging om die booswigte buite te hou.
Die afsperring was redelik geslaagd want misdaad het drasties afgeneem. Maar toe leer ons dat jy meeste bose mense met heinings en hekke buite kan hou, maar jy kan nie ‘n bose virus met sifdraad keer nie.
Toe ons weer sien is ons (soos die res van die land en die res van die wêreld) gevangenis in ons eie klein (veronderstelde veilige) wêreldjie. En nou weet ons wat gebeur as jy mense in ‘n hok sit. Dit vat nie lank voor daar onmin en onvrede begin broei nie. Lank voor die “lock down” was daar al struwelinge. WhatsApp groepe is van die begin van afsperring van die gebied gestig om die gemeenskap bymekaar te hou, inligting uit te ruil en om sommer net te gesels. Die groepe het baie gou opgebreek weens struwelinge en splinter groepe is gestig. Maar selfs binne die nuwe groepe het gevegte bly uitbreek.
En toe kom Ou Covid-19 en onvrede vlam op en dreig om hand uit te ruk. En so bedink ons toe die klippe van vrede, deels om die mense op te beur en te help om depressie teen te werk, en deels om ons eie angs en swaarmoedigheid te verlig.
Elke oggend op pad werk toe word daar toe (anoniem) een van ons klippe net ‘n nota met ‘n boodskappie van bemoediging ‘at random’ voor die hek van iemand in ons omgewing gelaat. Natuurlik word die klip eers ontsmet voor dit afgelewer word.
Aanvanklik was daar geen reaksie op die ‘geskenkies’ wat ons voor mense se deure gelaat het nie, maar toe begin die mense op die WhatsApp groepies so half versigtig vra of iemand weet waar die klippe vandaan kom, en toe begin hulle om foto’s van die klippe met mekaar te deel, en skielik word dit toe ‘n kompetisie oor wie se klip die mooiste is.
Soos iemand dit gestel het: in plaas van bek gevegte onder mekaar is daar skielik ‘n gees van opwinding en “is the neighbourhood abuzz with friendly chatter and good neighbourly banter”.
Gelukkig het niemand mekaar met die klippe begin gooi nie. Ons doel om mense op te beur het duidelik begin werk en ons het self ook minder swaarmoedig begin voel. Die mense het pragtig gereageer op die gebaar van welwillendheid en versoeke vir klippe met bepaalde temas het begin instroom. Een bejaarde vrou wat alleen in ‘n huis bly het gevra vir ‘n klip met ‘n vlinder op en sommer gevra vir een wat sy vir haar dogter wat in ‘n ander woonbuurt bly wil gee. ‘n Ander een wil ‘n klip met ‘n kat op hê. Meeste mense gee egter nie om hoe die klip lyk nie, net solank hulle een kan kry.
Fase een van die projek is nou goed op dreef, soveel so dat ons nie kan voorbly met produksie nie. Iemand het voorgestel dat ons die klippe verkoop, maar ons stel nie belang daarin om geld te maak nie. Die bietjie vreugde wat ons saai teen die agtergrond van die verwoesting wat die virus daar buite veroorsaak is vir ons genoeg.
Fase twee van die projek, die keer om die “butterfly effect” aan die gang te sit is pas begin. Ons sal julle op hoogte hou van wat gebeur.
Wees rustig en bly veilig.
Posted in Louwie, tagged Depressie, Resessie on Februarie 6, 2009| 2 Comments »
Wat loer jy?